TWPC จับมือ “ม.บูรพา” อบรมออนไลน์เทคนิคปลูก “มันสำปะหลัง”
TWPC ร่วมมือ คณะภูมิสารสนเทศศาสตร์-ศูนย์นวัตกรรม GIS ม.บูรพา จัดอบรมออนไลน์ เสนอองค์ความรู้ด้านนวัตกรรมการประยุกต์เทคโนโลยีเชิงพื้นที่และสาธิตเทคนิคการปลูกมันสำปะหลัง 
TWPC ร่วมมือ ม.บูรพา จัดอบรมออนไลน์ เสนอองค์ความรู้ด้านนวัตกรรมการประยุกต์เทคโนโลยีเชิงพื้นที่และสาธิตเทคนิคการปลูกมันสำปะหลัง
21 ต.ค. 2564

บริษัท ไทยวา จำกัด (มหาชน) หรือ TWPC ร่วมกับคณะภูมิสารสนเทศศาสตร์ และศูนย์นวัตกรรม GIS มหาวิทยาลัยบูรพา จัดอบรม ผ่านระบบ  Zoom Meeting เรื่อง “Farm Management Robot, Drone and Mechanize” ตามโครงการนักธุรกิจเทคโนโลยีรุ่นใหม่ (New Gen Technopreneur) แผนงานสร้างผู้ประกอบการในห้องเรียน (T1 Class to work Platform) หลักสูตรการรับรู้จากระยะไกลด้วยช่วงคลื่นไมโครเวฟ (Microwave remote sensing) ครั้งที่ 3
โดยมีคุณภาณุ ประภาคมณเทียน ผู้จัดการแผนกบริหารเทคโนโลยีและนวัตกรรมฟาร์ม คุณพรศักดิ์ เอี่ยมนาคะ  ผู้ช่วยผู้จัดการแผนกพัฒนาฟาร์มและนวัตกรรม บริษัท ไทยวา จำกัด (มหาชน) ร่วมเป็นวิทยากร พร้อมด้วย คุณวุฒิชัย แก้วแหวน รองคณบดีฝ่ายบริหาร หลักสูตรระบบสารสนเทศภูมิศาสตร์ และดร.ปัทมา พอดี รองคณบดีวิจัย นวัตกรรมและบริการวิชาการ คณะภูมิสารสนเทศศาสตร์ มหาวิทยาลัยบูรพา เป็นผู้ดำเนินรายการ
ส่วนการบรรยายครั้งนี้ ไทยวาฯ ได้นำเสนอองค์ความรู้ด้าน นวัตกรรมการประยุกต์เกี่ยวกับเทคโนโลยีเชิงพื้นที่ Farm Management Robot Drone และ เผยเทคนิคการปลูกมันสำปะหลัง มาถ่ายทอดให้แก่นิสิตคณะภูมิสารสนเทศศาสตร์ โดยมีผู้ร่วมฟังบรรยาย จำนวนกว่า 50 คน